# E E L N Õ U

## NARVA LINNAVALITSUS

#### K O R R A L D U S

Narva .04.2023.a nr \_\_\_\_\_ -k

**Avaliku ürituse „Tšehhi Tivoli“ loa taotluse rahuldamine**

1. **Asjaolud ja menetluse käik**

OÜ DK Entertainment esitas Narva Linnavalitsusele avaliku ürituse loa taotluse. OÜ DK Entertainment kavandab läbi viia 28.04.2023-07.05.2023 avaliku ürituse „Tšehhi Tivoli“. Ürituse raames paigaldatakse mobiilsed karussellid. Üritusel osalejate eeldatav arv on kuni 700 inimest. Avaliku ürituse loa taotlus oli edastatud Päästeametile kooskõlastamiseks. Päästeamet kooskõlastas avaliku ürituse tingimusel, et ürituse ajal tagatakse inimeste turvalisus ja kiire teavitamine õnnetuste korral ning järgitakse kõiki tuleohutusnõudeid,sealhulgas:

1) tagatakse tuletõrjetehnika vaba juurdepääs ehitistele ja atraktsioonidele –rajatakse

üldjuhul ringsõiduna, vähemalt 3,5 m laiune, ala aiaga piiramisel värav vähemalt 4 m lai

ja 4,5 m kõrge;

2) kogu territooriumil peab olema tagatud tuletõrjetehnika vaba juurdepääs tuletõrjehüdrantidele, hoonetele ja rajatistele;

3) kõikidest hoonetest, telkidest ja atraktsioonidelt tagatakse inimeste kiire evakueerimise võimalus. Territooriumilt ja ajutisest ehitisest tuleb tagada vähemalt kaks väljapääsu;

4) telgid ja muud ajutised ehitised varustatakse esmaste tulekustutusvahenditega kogunemishoonele ettenähtud nõuete kohaselt - üks vähemalt 6 kg tulekustutusaine massiga tulekustuti iga 200 m2 kohta; kioskis või muus samalaadses müügikohas või teenuse osutamiseks ettenähtud ehitises – üks vähemalt 6 kg tulekustutusaine massiga tulekustuti ehitise kohta;

5) iga atraktsioon varustatakse vähemalt ühe 6 kg kustutusaine massiga tulekustutiga;

6) maapinnale paigaldatud ajutised elektrikaablid kaitstakse mehaaniliste vigastuste eest;

7) enne tööle asumist tutvustatakse töötajale tuleohutusnõudeid ning lähtuvalt töö iseloomust viiakse läbi tuleohutusalane koolitus, tagatakse töötajatele tuleohutuspaigaldiste ja päästevahendite kättesaadavus ja kasutamisoskus ning teavitatakse töötajaid võimalikust tuleohust ning tulekahju vältimise meetmetest;

8) atraktsioonid/seadmed peavad olema puhtad põlevjääkidest ja –materjalist;

9) kõik atraktsioonid/seadmed peavad vastama selle valmistaja tehnilise dokumentatsiooni nõuetele ja olema nõuetekohaselt hooldatud.

10) kõik ajutised majutus-ja eluruumid peavad olema varustatud autonoomsete tulekahjusignalisatsioonanduritega, mis on nõuetekohaselt paigaldatud ja töökorras;

11) koostatud asendiplaan peab vastama tuleohutuse seaduse § 22 lõikele 3 (avaliku ürituse korraldamisel selleks otstarbeks mitte ettenähtud ehitises või ajutise ehitise ning atraktsioonide paigaldamise kohta tuleb koostada asendiplaan, millel märgitakse evakuatsiooniteed ja päästesõidukite sisenemisteed).

Päästeamet plaanib toimetada paikvaatluse 27.04.2023 kell 13.00.

1. **Õiguslikud alused**

2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
	1. Rahuldada OÜ DK Entertainment taotlus avaliku ürituse „Tšehhi Tivoli“ läbiviimseks tingimusel, et 27.04.2023 plaanitud paikvaatlusel selgub, et kõik Päästeameti nõuded on täidetud.
	2. Ürituse toimumise kohaks on Kangelaste prospekt 29, Narva.
	3. Avaliku ürituse korraldajaks on OÜ DK Entertainment, reg.kood 14006101, Uus 7-5, Tallinn.
	4. Avalik üritus toimub 28.04.2023-07.05.2023. Igapäevane programm argipäeviti toimub kellajalal 15.00-21.00 ning pühapäeviti kellaajal 12.00-22.00 .
	5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.
2. **Rakendussätted**
	1. Korraldus jõustub seaduses sätestatud korras.
	2. Narva Linnavalitsuse Linnamajandusametil teha korraldus asjaosalistele teatavaks.
	3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Katri Raik Üllar Kaljuste

Linnapea Linnasekretär